London Aquatics Centre

Olimpijski centar vodenih sportova (engleski: London Aquatics Centre) je višenamenska sportska dvorana namenjena takmičenjima u vodenim sportovima i izgrađena je za potrebe Letnjih olimpijskih igara 2012. u Londonu (Ujedinjeno Kraljevstvo). Nalazi se u Olimpijskom parku u istočnom Londonu. Dvorana za vodene sportove se nalazi neposredno uz Vaterpolsku arenu i naspram Olimpijskog stadiona. U okviru centra nalaze dva olimpijska bazena dužine 50 m, od kojih jedan služi za plivačka takmičenja a drugi za pripreme sportista, i bazena dužine 25 m namenjenog skokovima u vodu. Kapacitet dvorane je 17.500 gledalaca u toku Olimpijskih igara, dok će se kasnije taj broj smanjiti na 2.500. U ovoj dvorani održavat će se takmičenja u plivanju, skokovima u vodu, sinhronizovanom plivanju i plivački deo modernog petoboja. Karakteristike Projekat dvorane uradio je arhitekta Zaha Hadid još 2004. i odlikuje se karakterističnom arhitekturom sa zakrivljenim krovom. Gradnja je počela u julu 2008. i trajala je tri godine (do jula 2011). Građevina je visoka 45 m, dugačka 160 m a široka 80 metara. Celokupna konstrukcija počiva na svega dva potporna oslonca, jedan na severnom delu građevine, a drugi u vidu potpornog zida na južnom delu građevine. Cela čelična krovna konstrukcija je teška 3.200 tona i pokrivena je aluminijumskim pločama. Površina krova je 1.042 m². Toranj sa 6 skakaonica iznad manjeg bazena za skokove u vodu izgrađen je od 462 tone betona. Na plafonu se nalazi 30.000 komada drvenih panela. U sva tri bazena stane oko 10.000 l vode. Trenutni kapacitet za Olimpijske igre je 17.500 sedećih mesta, a posle igara dve tribine će biti uklonjene i time kapacitet smanjen na 2.500 mesta. Povezano Letnje olimpijske igre 2012. Olimpijski park (London) Reference Vanjske veze Službena prezentacija na sajtu LOI 2012.